༢མི་གཤིས་ཇེ་ལེགས་ཟེར་བ་ནི།རང་ཉིད་ཁོ་ན་ལས་སྤྱི་དང་གཞན་ལ་བསམ་བློ་མི་གཏོང་བར་གནོད་པའི་ལས་ཁོ་ན་དོན་དུ་གཉེར་བ་སྟེ།སྲོག་ཆགས་གདུག་པ་ཅན་གཟན་གཅན་ལྟ་བུ་ལས།བླང་དོར་གྱི་བློ་སྒོ་རྣམ་པར་ཕྱེས་ཏེ།རང་གཞན་ཀུན་གྱིས་བདེ་བ་འདོད་པ་དང་སྡུག་བསྔལ་མི་འདོད་པའི་གནས་ལུགས་ཀྱིས་ཕྱུག་པས།ཐ་ན་དགྲ་ལའང་རྣམ་པར་འཚེ་བའི་བྱ་བ་མེད་པར་གནོད་པས་མི་འདུལ་བར་བརྩེ་བ་ཤ་སྟག་གིས་འདུལ་མཁས་པ།ལྷག་པར་དུ་མངོན་ལྐོག་མེད་པའི་བྱ་སྤྱོད་ཀྱིས་རང་གི་སེམས་ཀྱང་འཆི་ཁར་བདེ་ལ་འབབ་ཐུབ་པ།དུས་རྒྱུན་དུ་ངན་སེམས་ཀྱིས་རང་ཉིད་མནར་བ་མེད་པའི་རྟགས་མཚན་དུ་ངོ་གདོང་འཛུམ་གྱིས་ཁེངས་པའི་མི་རིགས་ཤིག་སྟེ།ཕ་མ་དང་ཡ་རབས་རྒན་པ་སོགས་ལ་བཀུར་སྟི་ཡོད་པ།བྱིས་པ་སོགས་ཆུང་བར་བྱམས་སྐྱོང་མངའ་བ།ལས་རྒྱུ་འབྲས་ལ་ཡིད་ཆེས་བརྟན་པོ་ཡོད་པ།ལས་ཀྱི་རྣམ་པར་སྨིན་པ་ས་ལ་མི་སྨིན།རྡོ་ལ་མི་སྨིན།སྲུན་བུའི་ཕུང་བོ་རང་ལ་སྨིན་པ་ཤེས་མཁན་འདི་ལྟ་བུ་རེད།